**Vabilo k sodelovanju na prvem virtualnem Mednarodnem dnevu turističnih vodnikov.**

Letošnje leto je tisto, ki bo pionirsko v marsikateri dejavnosti, tudi pri turističnih vodenjih.Praznovanje Mednarodnega dneva turističnih vodnikov se bo 21. februarja prvič odvijalo samo virtualno. Društvo regionalnih turističnih vodnikov Slovenije ARGOS k sodelovanju ponovno vabi številne turistične vodnike in organizacije, ki vključujejo vodniško službo.

Spletna vodenja bodo **od petka 19. do nedelje 21. februarja** **2021**. Vabimo vas, da se nam pridružite na več načinov. Ali z virtualnim dogodkom v živo s terena ali v živo od doma s pripravljenim materialom (kot predavanje, priporočamo pa podkrepitev s foto in video materialom). Pri obeh bodo obiskovalci lahko zastavljali vprašanja. Možnost je tudi, da pošljete vnaprej posnet prispevek, ki ga bomo objavili na družbenih omrežjih.

Geslo letošnjega praznovanja je: **Turistični vodniki: s kreativnimi zgodbami bogatimo turizem na podeželju.** To je samo namig, veseli bomo vsakega vašega prispevka.

***Več informacij in prijava*** *vašega virtualnega dogodka na:* info@localguides-slovenia.com*. Vse dogodke bomo uvrstili na seznam, ki bo objavljen na pristajalni strani naše spletne strani:* [www.localguides-slovenia.com](http://www.localguides-slovenia.com/)

Organizirali bomo tudi **tiskovno konferenco, ki bo virtualna**. Na njej bomo izpostavili izzive turističnega vodenja ter druge aktualne teme. Vaši predlogi so dobrodošli.

*Več:*

Svetovni dan turističnih vodnikov praznujemo na dan, ko je bila leta 1985 ustanovljena WFTGA - Svetovna zveza društev turističnih vodnikov.

Cilji so različni:

* Povečanje ugleda turističnega vodnika.
* Utrjevanje zavesti turističnih vodnikov o njihovi vlogi.
* Informiranje splošne javnosti o tem, kaj turistično vodenje je.
* Osveščanje javnosti, kaj vse je kulturna in naravna dediščina.
* Izpostavljanje težave, s katerimi se srečujejo turistični vodniki.
* Utrjevanje dobrega slovesa profesionalnosti poklica.
* Seznanjanje splošne javnosti o vsebinah turistične industrije.
* Zaščita okolja in kulturne dediščine s pomočjo profesionalnega vodenja skupin.

**Mnogim obiskovalcem bodo vaše virtualne predstavitve odlično izhodišče za počitniški izlet!** Letos bodo Slovenci še več prostega časa preživljali v Sloveniji, zato bo vaša predstavitev ključna.

Več informacij in prijava vašega virtualnega dogodka: info@localguides-slovenia.com

Informacije bomo objavljali tudi na naši FB strani: <https://www.facebook.com/ArgosLocalGuidesSlovenia>

Veseli bomo vašega odziva.

Društvo regionalnih turistični vodnikov Slovenije ARGOS